open-index/open-wikipedia-markdown huggingface dataset:
Nasjonalt program for leverandørutvikling

**Leverandørutviklingsprogrammet (LUP)**, tidligere Nasjonalt program for leverandørutvikling, er et offentlig innkjøpssystem etablert i 2010 av Næringslivets Hovedorganisasjon (NHO) og Kommunesektorens interesse- og arbeidsgiverorganisasjon (KS). Hensikten bak innkjøpssystemet er å bidra til kostnadsreduksjoner offentlige anskaffelser gjennom anbud som konsulterer private markeder før anskaffelsen, hvor løsningen overlates til leverandørene fremfor det offentlige selv. 

Siden har også Innovasjon Norge og Forskningsrådet kommet inn som eiere. Siden 2010 har LUP bistått i over 500 innovative offentlige anskaffelser, med formål å gi kostnadsbesparelser.  

## Referanser


## Eksterne lenker
*
Associated Board of the Royal Schools of Music

**Associated Board of the Royal Schools of Music** (ofte forkortet **ABRSM**) er et London-basert institutt for musikkeksamener og -evalueringer. Instituttet har avdelinger og partnere i mer enn 90 land og vurderer årlig over  musikere i åtte prestasjonsnivå.

## Historie
Instituttet ble grunnlagt i 1889 av Sir George Grove (fra Royal College of Music) og Sir Alexander MacKenzie (fra Royal Academy of Music) og het opprinnelig kun «Associated Board». Formålet var å sette istand en vurderingsinstitusjon for musikere uavhengig av finansielle interesser.

Ved de første evalueringene ble 1141 kandidater fra 46 områder i Storbritannia vurdert i to klasser: «Junior» og «Senior». Derefter ble vurderingskategoriene tilpasset erfaringenen og behovene til kandidatene. I 1933 fikk man et «ytelsesklassesystem» som fortsatt er i bruk.

## Referanser


## Eksterne lenker
* 
* 
* 
*
Linköping sentralstasjon

**Linköping sentralstasjon** er en jernbanestasjon i Linköping kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk. 

|}

## Eksterne lenker
* 
* Historiskt om Östra stambanan
* Sveriges Järnvägsstationer avsnitt L
Antoni Bolesław Dobrowolski

**Antoni Bolesław Dobrowolski** (1872–1954) var en polsk geofysiker, meteorolog og polarforsker.

I perioden 1897–1899 deltok han i Adrien de Gerlaches ekspedisjon med «Belgica» til Antarktis. Belgica-ekspedisjonen var den første ekspedisjonen til Antarktis som overvintret i isen.

Dobrowolski var professor ved Wolna Wszechnica Polska fra 1927 til 1938 og ved Universitetet i Warszawa fra 1946 til 1954. Han var dessuten direktør ved det polske instituttet for meteorolgi fra 1927 til 1929 og president i det geofysiske selskapet fra 1929 til 1949. Fra 1952 var han medlem av det polske vitenskapsakademiet.

Polens første forskningsstasjon i Antarktis er oppkalt etter ham. Det samme er Dobrowolski Island i Antarktis og Dobrowolskibreen på Svalbard.

## Referanser
Masters og Johnson

**Masters og Johnson** forskningsteam var et samarbeide mellom  William Masters og Virginia E. Johnson. De sto for  banebrytende forskning på menneskelig seksualitet, diagnostisering og behandling av seksuelle lidelser og dysfunksjoner i årene fra 1957 til 1990-tallet.
## Eksterne lenker
*
Andreas Hagen (f. 1924)

**Andreas Hagen** (1924–2011) var en norsk journalist og redaktør. Hagen begynte som journalist i *[[Østlendingen]]* i 1954. Deretter var han ansatt i *[[Nationen]]* fra 1957 til 1968, før han kom tilbake til *Østlendingen* hvor han var sjefredaktør fra 1968 til 1994.

## Referanser
Sjumen

**Sjumen** (bulgarsk: Шумен) er per 2011 den tiende største byen i Bulgaria, og hovedstaden i Sjumen oblast.

Byen ligger 80 km vest for Varna, i innlandet av den nordøstlige delen av landet.

## Vennskapsbyer
*  Debrecen, Ungarn
*  Zhengzhou, Kina
*  Mâcon, Frankrike
*  Adapazarı, Tyrkia
*  Tulcea, Romania
*  Podolsk, Russland
*  Kherson, Ukraina

## Referanser


## Eksterne lenker
*
Krzeszowice

**Krzeszowice** er en by i Lillepolske voivodskap. Byen ligger sør i Polen, ca 16 km vest for Kraków. Selve byen har 10&nbsp;007 innbyggere, mens det i kommunen bor 30&nbsp;000.

## Referanser


## Eksterne lenker
*
Petasos

**Petasos** (gresk: πέτασος) er en type rund solhatt som ble båret av menn i det gamle Hellas, ofte sammen med khlamys, en kort kappe. Hatten ble laget av filt, lær eller flettet strå og hadde en brei, mjuk brem og hakesnor slik at den kunne henge på ryggen. Hattetypen skal ha oppstått i Thessalia. Den ble særlig brukt av bønder og reisende og ble regnet som typisk for folk fra landet.

En type stridshjelm av metall som ble brukt av ryttersoldater fra Athen, hadde samme form som petasos. Noen av disse skal ha hatt hull på ytterkanten, trolig for å feste en type deksel av tekstil.

Petasos, eller petasosformet hjelm med vinger, ble sammen med blant annet bevingede sko (talaria-sandaler) og merkurstav (caduceus) kjennetegn for Hermes i antikkens kunst. Hermes var de greske gudenes budbringer som tilsvarte Merkur i romersk mytologi. Petasos-hjelm slik den framstilles i billedkunsten, kan for øvrig likne på den skålformede og sirkelrunde brodie-hjelmen, en type britisk militærhjelm som var vanlig fra 1915 til 1980-tallet.


Fil:Hermes e seu caduceu.jpg|Hermes, de greske gudenes budbringer, blir ofte framstilt med petasos og hermesstav (*kērukeion*). Tegning på attisk rødfigurvase fra ca. 480 BC–470 f.Kr. Figuren er ellers kledt i khlamys (kort kappe), khiton (tunikaliknende underdrakt) og sandaler.
Fil:Tomb scene Petit Palais ADUT00355 n2.jpg|Rytter med khiton (underkjortel), khlamys (kappe), høye sandalstøvler, to spyd og petasos hengende på ryggen
Fil:Statue Hermes Chiaramonti.jpg|Merkur med skålformet petasos, khlamys (vandringskappe), caduceus (merkurstav) og pung. Romersk marmorkopi av gresk Hermes-statue.
Fil:Mercury relief in Olomouc.jpg|Relieff fra Obchodní akademie (økonomiakademi) i Olomouc i Tsjekkia som viser Merkur med sine klassiske attributter: bevinget petasos (legg merke til oppbretten i bremmen bak), bevingede føtter (talaria), merkurstav og bevinget hjul.


## Se også
* Sombrero, spansk solhatt
* Rishatt, rund, konisk sol- og arbeidshatt båret i Øst-Asia
* Brodiehjelm, moderne, sirkelrund, britisk militærhjelm
## Eksterne lenker
*
Vífilfell

**Vífilfell** er et islandsk bryggeri, etablert i 1942.

Vífilfell produserer en rekke ulike drikkevarer, som øl, brus, vann og juice. Bryggeriet tapper produkter for The Coca-Cola Company på Island.

## Eksterne lenker
*
Wernickes encefalopati

**Wernickes encefalopati** er en ervervet sykdom i sentralnervesystemet, og den oppstår som følge av for lave konsentrasjoner av B-vitaminer og særlig tiamin (vitamin B1) i kroppen. Tiaminmangel vil også kunne føre til tørr beriberi og Korsakoffs psykose. Dersom Korsakoffs psykose sammenfaller med Wernickes encefalopati, kalles syndromet Wernicke-Korsakoffs syndrom.

Wernickes encefalopati er klassisk kjennetegnet av dårlig koordinerte bevegelser (ataksi), øyemuskellammelse eller -parese (internukleær oftalmoplegi) og endret mental status fra hukommelsestap og forvirring til psykoser og koma. Likevel vil bare 10 % av pasienter ha alle symptomer. I hjernen kan man se forandringer i corpus mammillare (brystlegemene) umiddelbart bak hypofysen i hjernen.

Langvarig alkoholmisbruk regnes som en av hovedårsakene til Wernickes encefalopati. Lave tiaminkonsentrasjoner av andre årsaker vil også kunne gi sykdommen. Behandling er hovedsakelig å tilføre tiamin og andre B-vitaminer som vil bedre symptomene, særlig dersom alkoholisme ikke er hovedårsaken. 

Ubehandlet kan sykdommen lede til Korsakoffs psykose.

## Referanser
Asor Hansen

**Asor Hansen** (født 23. august 1862 i Mandal, død 3. mai 1929) var en norsk maler. 

Han vokste opp i København, og studerte på Kunstakademiet der i 1882-1883. Noen år senere var han elev hos Kristian Zahrtmann.

Han flyttet til Mandal i 1891 og videre til Bergen i 1898. I Bergen drev han en vintermalerskole. Han malte selv folkelivsskildringer, mest fra Setesdalstraktene, foruten portretter og landskaper.

Nils Krantz og Bernt Tunold var to av hans elever. 

Asor var sønn av Margrethe Styben og Frits Anton Hansen.  I 1886 giftet han seg i København med Ane Christine Jensen von Krogh (1861–1919).  Forfatteren Axel Krogh var deres sønn.

## Referanser
Mary Miller

**Mary Miller** er en skotsk konsertfiolinist, musikkritiker  og tidligere direktør for Stavanger2008, europeisk kulturhovedstad. Hun har siden 1. oktober 2010 vært operasjef ved stiftelsen Bergen Nasjonale Opera i Bergen. 

Mary Miller var konsertfiolinist fram til 1990.  

Mellom 1992&ndash;1996 var hun programleder og produsent ved BBC Radio3. Hun var også musikkredaktør og musikkritiker for The Scotsman, Skottlands nasjonalavis, fram til 1998.

Fra 1998&ndash;2001 var hun studiosjef ved den engelske nasjonaloperaen. Her ledet hun arbeidet med utvikling av nye operaer, musikkteater, unge sangere, regissører, designere, teksforfattere og komponister.

Mellom 1996&ndash;2001 var hun festivaldirektør for Northlands Festival i Caithness, Skottland.

Mellom 2001&ndash;2005 var hun også festivaldirektør ved International Festival of Arts & Ideas, New Haven, Connecticut, en større amerikansk kunstfestival med hovedvekt på musikk. 

Mellom 2009&ndash;2010 arbeidet Miller også for Burgos' kandidatur til 'European Capital of Culture' 2016.

## Referanser
Bobla

***Bobla*** (tidligere *Bobbla* og *FanzineTEGN*) er et norsk tegneserietidsskrift, først utgitt i 1975. Bladet inneholder norske tegneserier både fra amatører og profesjonelle, samt bidrag fra Norsk Tegneserieforums (NTF) årlige tegneseriekonkurranser. Det er det første fagbladet for tegneserier i Norge.

Bladet var fram til 1980 i regi av Tegneserieakademiet, men er siden blitt utgitt av Norsk Tegneserieforum som sitt medlemsblad. Fram til 1993 ble bladet utgitt som *FanzineTEGN*, men har fra 1994 hett *Bobla*.

Bladet ble i perioden 1980–1984 gitt ut i A4-format og i 1985–2010 i A5-format. Fra 2011 har *Bobla* vært mindre fanzineaktig utformet, blant annet i at det har brukt glanset papir, som kan gi et mer kommersielt uttrykk.

## Se også
* Empirix
* Serienett
* Tegn (tidsskrift)

## Referanser


## Eksterne lenker
*
ERC Ingolstadt

**ERC Ingolstadt** (Eishockey-und-Rollschuh club) er en tysk ishockeyklubb i Ingolstadt i Bayern. Den er grunnlagt i 1964 og spiller i Deutsche Eishockey Liga. ERC Ingolstadt spiller sine hjemmekamper på Saturn Arena.

## Eksterne lenker
* ERC Ingolstadt Official Website
Düsseldorfer EG

**Düsseldorfer EG** (**DEG**), mellom 2001 og 2012 **DEG Metro Stars**, er en tysk ishockeyklubb fra Düsseldorf som spiller i Deutsche Eishockey Liga.  

Flere nordmenn har spilt for DEG, blant andre Trond Magnussen, Tommy Jakobsen og Tore Vikingstad. Per 2021 spiller de norske landslagsspillerne Ken André Olimb og Johannes Johannesen i klubben. 

Klubben har blitt tysk mester åtte ganger; i 1967, 1972, 1975, 1990, 1991, 1992, 1993 og 1996.

## Eksterne lenker
* 
* DEG Metro Stars
Olympia Heist op den Berg

**Olympia Heist op den Berg** er en belgisk ishockeyklubb fra Heist-op-den-Berg. Den ble grunnlagt i 1959 og spiller i National league. 

## Meritter
* Belgisk mester (11): 1979, 1983, 1986 1987, 1988, 1989, 1990, 1991, 1992, 1999, 2004
* Belgisk cupmester (2): 1994, 2010

## Eksterne lenker
*  (nederlandsk)
Thomas Humble

**Thomas Laidlaw Humble** (født 10. mars 1919 i Galashiels, død 2. mai 2011 i Banchory) var en britisk offiser i luftforsvaret. Han utmerket seg under andre verdenskrig og ble tildelt det norske Krigskorset med sverd for sin innsats i Norge.

## Krigsinnsats
Humble gikk i skole ved Galashiels Academy. I 1937 gikk han inn i RAF, der han også tjenestegjorde da andre verdenskrig brøt ut. Han ble gjentatte ganger sendt på oppdrag i Norge.

I mai 1940 deltok han i kamper i Bodø og utmerket seg på en slik måte at han ble innstilt til norsk utmerkelse. I norsk statsråd i London 20. mars 1942 ble Humble tildelt Krigskorset med sverd med begrunnelsen at han: «displayed gallantry in the handling of ground defence guns against heavy scale enemy bombing, machine gun and cannon attack at Bodö on 27th May, 1940.»

Humble tjenestegjorde i 50 Squadron Bomber Command, som var basert i Waddington. I romjulen 1941 deltok han i Operasjon Archery, eller Maløy-raidet, der RAF ga luftstøtte til operasjonene på bakken. Han var da *Flight Lieutenant* og fløy som bombesikter på et bombefly av typen Handley Page Hampden. Oppgaven var å slippe røykbomber til hjelp for landgangstroppene.

## Etter verdenskrigen
Humble fortsatte sin tjeneste i RAF til 1948. Etter dette arbeidet han som ammunisjonsekspert ved Royal Arsenal i Woolwich i London til han ble pensjonert.

## Referanser
Mjölby stasjon

**Mjölby stasjon** er en jernbanestasjon i Mjölby kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk.

Stasjonen ble åpnet 11. mai 1873 da jernbane linen fra Linköping ble tatt i bruk. 15. desember samme år ble jernbanelinjen fra Motala åpnet til Mjölby. Strekningen videre til Sommen ble tatt i bruk 20. juli 1874, forbindelsen til Nässjö sto ferdig 23. november samme år.

|}

## Eksterne lenker
* 
* Historiskt om Östra stambanan
* Sveriges Järnvägsstationer avsnitt M
IHC Leuven

**IHC Leuven**, også kjent som **IHC Leuven Chiefs** er et ishockeylag fra Leuven i Belgia. IHC Leuven spiller i den belgiske Eredivisie, og hjemmekampene spilles i IJsbaan Leuven. 

Klubben ble startet i 1993 og hentet hjem sin første nasjonale mester-tittel da de vant finalen mot White Caps Turnhout 3:2 i 2005. Året etter ble de belgiske cupmestere, og i 2010 ble de igjen belgiske mestere ved å vinne 4:2 over HYC Herentals i finalen.

IHC Leuven deltok i IIHFs Continental Cup i 1998 og 1999. I 1998 endte den med null poeng på sisteplass etter gruppespillet i første runde. Den var da i gruppe A sammen med Frisk Tigers fra Norge, Club Esbjerg IK fra Danmark og Lyon Hockey Club fra Frankrike. The Chiefs tapte alle sine kamper med tosifrede tall, Frisk Tigers 1:26, Lyon Hockey Club 1:15 og Esbjerg IK 0:18. I 1999 spilte IHC i gruppe F sammen med ASG Angers fra Frankrike, Irbis Kiew fra Ukraina og CH Txuri Urdin San Sebastián fra Spania. Igjen tapte laget alle sine kamper, 0:26 mot ASG Angers, 0:19 mot Irbis Kiew og 3:4 mot Team CH Txuri Urdin.

I sesongen 2011-2012 deltok IHC Leuven Chiefs i det belgiske mesterskapet, den belgiske cupen, den nederlandske cupen og North Sea Cup.

## IIHFs Contintental Cup
### 1998 Gruppe A

### 1999 Gruppe F

## Meritter
* Belgisk mester (2): 2005, 2010
* Belgisk cupmester (1): 2006

## Referanser


## Eksterne lenker
* Klubbens offisielle nettsider
HYC Herentals

**HYC Herentals** er et ishockeylag fra Herentals i Belgia. Laget spiller i North Sea Cup, det høyeste nivået i Nederland og Belgia. De deltar også i den nasjonale cupen og nasjonale mesterskapsturneringer.

## Historie
Klubben ble stiftet i 1971, og vant den første belgiske cupen i 1986. Etter tre cupseire til, i 1989, 1991 og 1995, vant Herentals sin første av fire Hockey League-titler i 1997. De gjentok suksessen i 1998, 2002 og 2009. I sesongen 2008 ble de beseiret i finalen.

## Meritter
* Belgisk mester: (5) 1997, 1998, 2002, 2009, 2012.
* Belgisk division II mester: (1) 2005.
* Belgisk cup (7): 1986, 1989, 1991, 1995, 1999, 2000, 2003, 2012.

## Eksterne lenker
* Profil på hockeyarenas.net
Dave Myrie

**Dave Myrie** (født 1. januar 1988) er en kostarikansk fotballspiller som for spiller for Limón FC.
## Referanser


## Eksterne lenker
*
Nässjö sentralstasjon

**Nässjö sentralstasjon** er en jernbanestasjon i Nässjö kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk.

Stasjonen ble åpnet 1. desember 1864 da Södra stambanan ble tatt i bruk til Jönköping. 20. juli 1874 ble strekningen til Aneby tatt i bruk, 23. november samme år sto Östra stambanan ferdig, i dag del av Södra stambanan.

|}

## Eksterne lenker
* 
* Historiskt om Södra stambanan
* Sveriges Järnvägsstationer avsnitt N
Psalmebog for Kirke og Hus

***Psalmebog for Kirke og Hus***, best kjent som ***Hauges Salmebok***, var en salmebok som ble utarbeidet av Andreas Hauge og ble den 11. oktober 1873 autorisert for bruk ved offentlige gudstjenester i Norge der menigheten gjorde vedtak om det.

Salmeboken var konservativ både i salmevalg og språkbruk, og i konkurranse med Landstads salmebok ble den aldri særlig utbredt&mdash; i 1904 hadde 90 av de 965 kirkesoknene i Norge gjort vedtak om å bruke *Hauges Salmebok*.

Andreas Hauge gav ut et utkast til salmeboken i 1863.

## Referanser
Tarald Stein

**Tarald Stein** (født 1977) er en norsk forfatter. Han er cand.philol. fra Universitetet i Tromsø med hovedfag i litteraturvitenskap.  

Stein har gitt ut to diktsamlinger. Han fikk Blixprisen 2008 for debutboka *Framandkar*, en samling dikt om å være en mann med kvinnelig kropp.

Han har vært aktiv i blant anna Norsk kritikerlag, Tromsø Kristelige Studentforbund (som leder), Landsforeningen for lesbisk og homofil frigjøring og Nordnorsk forfatterlag.

## Utgivelser
* *Framandkar*, lyrikk, Tiden (2008)
* *Frikar*, lyrikk, Tiden (2010)
## Referanser


## Eksterne lenker
* Tarald Steins blogg
Volumetrisk varmekapasitet

**Volumetrisk varmekapasitet** (engelsk:  VHC), også kalt **volumspesifikk [[varmekapasitet]]**, beskriver evnen et gitt volum av en substans har til å lagre indre energi mens det undergår en gitt temperaturendring, men uten å undergå en faseendring. Det er forskjellig fra spesifikk varmekapasitet ved at volumetrisk varmekapasitet avhenger av volumet av materialet, mens den spesifikke varmen er basert på materialets masse. Hvis en spesifikk varmeverdi er gitt, kan man konvertere dette til volumetrisk varmekapasitet ved å multiplisere den spesifikke varmen med tettheten til substansen.

## Referanser
M18 Hellcat

**76&nbsp;mm Gun Motor Carriage (GMC) M18** eller **M18 Hellcat** som den het på folkemunne var en rask panserjager fra andre verdenskrig. M18 ble utviklet fordi den amerikanske hæren trengte en rask panserjager med den vellykkede 76,2 mm kanonen.

Med en hastighet på 80&nbsp;km/t var den krigens raskeste stridsvogn og perfekt for taktikken *Shoot and scoot* (skyt og stikk). Riktignok trengte ikke M1A1-kanonen gjennom frontpansringen på Panzer V Panther og Panzer VI Tiger, men M18 var rask og smidig nok til å nesten alltid komme seg i en gunstig angrepsposisjon. Dens egen pansring var minimal og den var utstyrt med et åpent tårn for å spare vekt. Dette gjorde mannskapet meget utsatt for luftangrep og splintregn fra artilleri.

## Se også
* Liste over panserjagere
* Liste over kampkjøretøyer fra USA

## Litteratur
* Alexander Lüdeke: *Våpnene som avgjorde andre verdenskrig*, Første utgave, ISBN 978-82-7822-707-7

## Eksterne lenker
*
Salmer 1973

***Salmer 1973 – Liturgikommisjonens prøvehefte*** var en salmebok som ble brukt i Den norske kirke i en prøveperiode. Den ble godkjent som salmebok ved kongelig resolusjon 7. september 1973. 

Fra 1954 til 1967 ble det arbeidet med å lage en felles salmebok for Den norske kirke.  Dette arbeidet dro ut i tid. *Salmer 1973* var tenkt å fylle et behov i overgangstiden før en ny kirkesalmebok var ferdig, samtidig som liturgikommisjonen ville få klargjort hvilket salmestoff som kunne gli inn i ulike kirkelige sammenhenger.

Heftet hadde salmer på bokmål og nynorsk.  I tillegg ble det forsøkt enkelte tekster på svensk og dansk.
Volksbühne am Rosa-Luxemburg-Platz

**Volksbühne Berlin** (*Volksbühne am Rosa-Luxemburg-Platz*) er en teaterbygning og et ensemble i Berlin. Ensemblet ble stiftet 1890 under stiftelsesmøtet i foreningen Freie Volksbühne Berlin. Foreningen delte seg midlertidig i 1892 i Neue Freie Volksbühne, som i 1902 fikk tilstrekkelige midler til å oppføre en egen bygning.

Dagens teater befinner seg på Rosa-Luxemburg-Platz i ortsteilen Mitte. Allerede før den første verdenskrigen ble den scene for både *Freie Volksbühne* og *Neue Freie Volksbühne*. De to ensemblene ble siden slått sammen og besto inntil 17. mai 1933.  Fra 1947 ble huset kalt Volksbühne og var disponert av Freier Deutscher Gewerkschaftsbund. Etter murens fall overtok Frank Castorf ledelsen av teatret.

## Referanser


## Eksterne lenker
*
Tiangong-programmet

**Tiangong** (kinesisk: 天宫, pinyin: *Tiāngōng*; «Det himmelske palass») er Folkerepublikken Kinas første romstasjonsprogram. Det ble etablert i 1992 som «Project 921-2», og er ikke tilknyttet Den internasjonale romstasjonen. Programmets første lille romlab, Tiangong-1, ble skutt opp og plassert i bane 29. september 2011. Det var planlagt at to små forsøksstasjoner til skulle skytes opp før den endelige romstasjonen, men den siste ble kansellert. Den permanente romstasjonen Tiangong ble ferdigstilt 3. november 2022.

## Forsøks-romstasjoner

### Tiangong-1

Tiangong-1 ble skutt opp 29. september 2011. Modulen, som veier 8 tonn, vil fra starten av være ubemannet, men modulen har plass til tre astronauter, og kinesiske astronauter planlegger å besøke den i 2012. Det er imidlertid kun planlagt kortere opphold, og modulen er først og fremst et testmiljø for sammenkopling av fartøyer (dokking). I april 2018 falt Tiangong 1 ned over Stillehavet.

### Tiangong-2

Tiangong-2 er en modul på 20 tonn ble skutt opp i 2016 og falt ned igjen fra jordbane i 2019. Denne modulen hadde plass til tre astronauter. Videreutviklet teknologi for sammenkopling av fartøyer (dokking) i rommet skal testes.

### Tiangong-3
Tiangong-3 var en planlagt forsøks-romstasjon som ble kansellert.

## Permanent romstasjon

Tiangong er en kinesisk romstasjon i lav jordbane. Den er hovedformålet med Tiangong-programmet. Stasjonen er per 2022 under bygging, mellom 340 og 450 km over jorden. Den forventes å få en masse på mellom 80 og 100 tonn, ca. &#8533; av den internasjonale romstasjonen.

## Referanser
Under the Bridge

«**Under the Bridge**» er en sang av det amerikanske bandet Red Hot Chili Peppers. Sangen er utgitt på albumet *[[Blood Sugar Sex Magik]]* i 1992 og ble sluppet som albumets andre singel. Det ble senere laget en musikkvideo til låten. Sangen er en av bandets meste kjente låter, og nådde andreplass på amerikanske hitlister i april 1992. Sangen ble svært populær, og blir sett på som en av de beste fra hele 90-tallet. Blant annet er låten på 98.-plass på *[[Rolling Stone Magazine]]*s liste over verdens beste sanger noensinne. Sangen ble også populær i Norge, og blir fremdeles spilt på radio.

## Opprinnelse og tekst
Sangen, som hovedsakelig ble skrevet av vokalist Anthony Kiedis, ble skrevet under en følelsemessig vanskelig periode. Kiedis, som slet med store narkotikaproblemer, begynte å føle seg utelatt og fremmedgjort i bandet. Under innspillingen av *Blood Sugar Sex Magik* kom Kiedis til studio hvor han fant gitarist John Frusciante og bassist Flea røykeende på marijuana sammen. Dette fikk Kiedis til å tenke over vennskapet deres, som på dette tidspunktet var nær ved å gå i oppløsning, ettersom de begge, spesielt Frusciante, var dypt inne i rusproblemer. I dyp sorg skrev Kiedis sangen, som opprinnelig var et dikt. Senere oppdaget bandets produsent, Rick Rubin, diktet da han så gjennom Kiedis' notater. Rubin ble svært interessert i diktet og fikk Kiedis til å synge det for resten av gruppen.

Til tross for at Kiedis syntes teksten var for dyp til å bli en Chili Peppers-låt, likte resten av bandet Kiedis' verk. Frusciante lagde akkordene til låten, som han ville skulle være mer optimistisk for å balansere noe av det depresive i teksten. Det var hovedsakelig Frusiante og Kiedis som lagde melodien til låten. Teksten omhandler mye av det Kiedis gikk gjennom, og den bygger seg gradvis opp i en mer og mer positiv retning. Låten avsluttes med et stort kor, noe som ble foreslått av Rubin. Frusciante inviterte blant annet sin mor til å synge i koret.

## Referanser
Alvesta stasjon

**Alvesta stasjon** er en jernbanestasjon i Alvesta kommune i Sverige. Den blir betjent av SJ mellom Stockholm og Malmö og videre til København og Odense i Danmark, og av svensk regionaltrafikk. 

Stasjonen ble åpnet 1. juni 1864 da Södra stambanan ble tatt i bruk mellom Alvesta og Lammhult.

|}

## Eksterne lenker
* 
* Historiskt om Södra stambanan
* Sveriges Järnvägsstationer avsnitt A
Nuwara Eliya

**Nuwara Eliya** er en by i høylandet på Sri Lanka. Siden byen ligger  meter over havet, er klimaet her mer kjølig enn ved kysten.

Byen er kjent for sin teproduksjon, og det er her mesteparten av teen på Sri Lanka blir høstet. Ved Nuwara Eliya ligger Sri Lankas høyeste fjell, Pidurutalagala som er  meter høyt. 

## Vennskapsbyer

## Referanser
Akers gymnasium

**Akers gymasium** var en videregående skole i Oslo. Skolen ble etablert i 1912 som *Akers kommunale middelskole*. 

Middelskolen var fri for innbyggerne i Aker kommune, men også andre elever kunne betale seg inn til plass. De to første årene leide skolen lokaler i Nickelsens pikeskole i Tordenskiolds gate 9. I 1914 flyttet skolen til egen skole i Universitetsgata 6. Fra 1918 åpnet skolen også privat gymnas. Dette tok kommunene over i 1919 under navnet Akers gymnasium. I 1921 ble middelskolen avviklet. Samme år ble en ny Aker kommunale middelskole opprettet på Grefsen, og ble forløperen til Grefsen videregående skole.

Akers gymasium ble fellesgymnas for hele Aker etter at middelskolen ble nedlagt. Fra 1934 leide skolen lokaler i Akersgata 73a i bydel St. Hanshaugen, i lokalene til Hammersborg skole. Etter hver fikk alle sognene i Aker egne gymnas, og behovet for Akers gymnasium falt bort, og skolen ble lagt ned i 1939. 

## Referanser
Tutajevskij rajon

**Tutajevskij rajon** () er en rajon (kommune) i sentrum av Jaroslavl oblast i Russland. Rajonen på 1444&nbsp;km² ble etablert i 1929, og dens administrative sentrum er byen Tutajev.

Kjente personer fra Tutajevskij inkluderer geokjemikeren Aleksandr Pavlovitsj Vinogradov og Valentina Tereshkova, første kvinne i verdensrommet.
## Eksterne lenker
*
Akers kommunale middelskole

**Akers kommunale middelskole** og **Aker kommunale middelskole** har flere betydninger:

* Skole opprettet i 1912, holdt til i Universitetsgata 6 og ble forløperen til Akers gymasium
* Skole opprettet i 1921 på Grefsen og ble forløperen til Grefsen videregående skole
St. Hanshaugen skole

**St. Hanshaugen skole** var et gymnas i Oslo. Skolen ble etablert i 1898 Schwensens gate 6 av Halvard Alf Gjønnæs (1864-1945). I 1917 flyttet skolen til leide lokaler hos Statens håndverks- og kunstindustriskole i Ullevålsveien 5. Fra 1934 lå skolen i bygget til den nedlagte Hammersborg skole i Akersgata 73a sammen med Akers gymasium.

## Referanser
Carl Gotthard Langhans

**Carl Gotthard Langhans** (født 15. desember 1732 i Landeshut, Schlesien, død 1. oktober 1808 i Grüneiche ved Breslau) var en tysk byggmester og arkitekt. Hans verker tilhører de tidligste klassisistiske verk i Tyskland. Langhans' mest berømte verk er Brandenburger Tor i Berlin. Blant hans øvrige arbeider er bygningen for nasjonalteateret i Berlin (1800–02), som brant 1817.

## Referanser


## Eksterne lenker
*
Sol (tidsenhet)

**Sol** er en tidsenhet som ble tatt i bruk av NASA i 1976 som definisjon på et soldøgn på planeten Mars;

:«*and is customarily referred to as a 'sol' in order to distinguish this from the roughly 3 % shorter solar day on Earth*».

Én sol tilsvarer 24 timer, 39 minutter og 35,244 sekunder, og er den tiden Mars bruker på å rotere én gang slik at solen står i samme posisjon igjen (sett fra Marsoverflaten). Måleenheten ble først brukt av NASA under Viking-programmet i 1976, og har siden også blitt brukt for etterfølgende Mars-ferder.

## Bruk
Det finnes per 2022 ingen offisiell kalender for Mars, så antall sol brukes for å holde telling med de ulike ferdenes tidsforløp på Mars-overflaten. Årsaken til at sol benyttes i stedet for (jord)døgn, har å gjøre med at sonder på marsoverflaten trenger sollys til solcellepanelene sine. Antall sol telles opp fra den enkeltes sonde/rovers landings-tidspunkt.

Tidspunktet for marsroveren Spirits landing den 4. januar 2004 definerte NASA som Spirits sol 1. Søsterfartøyet Opportunity landet ca. 3 uker senere den 25. januar 2004 (omtrent på Spirits sol 20), men Opportunitys sol 1 er definert som 25. januar 2004. NASA mistet kontakten med Spirit på sol 2210, og med Opportunity på sol 5111.

## Referanser


## Kilder
* Royal Museum Greenwich: How long is a day on Mars? Besøkt 22. oktober 2022
Brusetkollen skole

**Brusetkollen skole** er en offentlig skole med tilrettelagt opplæring. Skolen ligger i Asker og er eid av Oslo Sanitetsforening gjennom *Oslo Sanitetsforening Brusetkollen AS*. Skolen samarbeider med Oslo kommune om elever med utfordrende atferd.

Skolen ble etablert i 1920 som en friluftsskole. Etablerer var lærer Tilla Valstad, som var lærer ved Vaterland skole. Målgruppen var bybarn fra østkanten av Oslos indre by. Barna ble valgt ut etter mål og vekt, antatt at de var utsatt for å bli smittet med tuberkulose. Skolens undervisning foregik utendørs, og var praktisk rettet.

Dagens elever får tilbudet på grunn av atferdsvansker og sosiale og emosjonelle utfordringer. Tilbudene er delt i korttidsplasser på 8 til 10 uker og langtidsplasser på 3 til 6 måneder. Skolen tilbyr også sin kompetanse innen opplæring og veiledning utad.

## Rektorer
* 2020-: Helene Rasmussen
* 2015-2020: Aase Midkiff
* ca 1990-2010 og 2014-2015: Thomas Koefoed (til Sogn videregående skole og tilbake til Brusetkollen)

## Referanser




## Eksterne lenker
*
Katima Mulilo

**Katima Mulilo** (lozi for *slukker ilden*) er hovedstaden i regionen Caprivi i Namibia. 

Katima Mulilo hadde  innbyggere i 2001, et tall som ble estimert til å ha steget til  i 2010. Ved folketellingen i 2011 hadde byen en folkemengde på . Byen ble grunnlagt i 1911.

Byen ligger ved riksveien B8 ved Zambezis bredder i tropisk klima. Katima Mulilos nærmeste by i Namibia er Rundu, som ligger rund 500&nbsp;km unna.

## Referanser
Tour of Beijing

**Tour of Beijing** var et sykkelritt over fem etapper som første gang ble arrangert i 2011. Rittet var del av UCI WorldTour, og ble arrangert av UCIs *Global Cycling Promotions SA* som et ledd i deres arbeid for å gjøre sykkelsporten global.

2014-utgaven ble den siste.

## Vinnere

## Referanser


## Eksterne lenker
*
Tour of Beijing 2011

**Tour of Beijing 2011** er den første utgaven av sykkelrittet Tour of Beijing. Det arrangeres fra 5. til 9. oktober. 

Til start stiller de 18 ProTeams og et kinesisk landslag. Lagenes organisasjon (AIGCP) truet med boikott på grunn av radioforbudet som var planlagt innført fra 2012, men de kom fram til en avtale.

## Etapper
### Onsdag 5. oktober – 1. etappe
; Beijings nasjonalstadion – Beijing nasjonale vannsportsenter, 11,3 km (ITT)

### Torsdag 6. oktober – 2. etappe
; Beijings nasjonalstadion – Mentougou, 137 km

### Fredag 7. oktober – 3. etappe
; Mentougou – YongNing Town, 162 km

### Lørdag 8. oktober – 4. etappe
; YanQing Gui Chuan Square – Shunyi olympiske ro- og kajakkstadion, 189,5 km

### Søndag 9. oktober – 5. etappe
;Den himmelske freds plass – Beijings nasjonalstadion, 118 km

## Resultater
### Sammenlagt

### Ungdomskonkurransen

### Poengkonkurransen

### Klatrekonkurransen

### Lagkonkurransen

## Referanser


## Eksterne lenker
* https://web.archive.org/web/20121105085213/http://www.tourofbeijing.net/
Kåre Bryn

**Kåre Bryn** (født 12. mars 1944 på Smøla) er en norsk diplomat. 

Bryn er siviløkonom fra Norges Handelshøyskole (NHH) i Bergen (1968) og tok aspirantkurset i Utenriksdepartementet året etter. Fra 1971 til 1976 var han stasjonert ved de norske ambassadene i henholdsvis London og i Beograd. I 1989 ble han utnevnt til ekspedisjonssjef for Ressursavdelingen i Utenriksdepartementet, en stilling han hadde i ti år. Han var ambassadør ved EFTA og Verdens handelsorganisasjons kontorer i Genève fra 1999 til 2003. Fra 2003 til 2006 var han ambassadør til Nederland. Fra  2006 til 2012 var han generalsekretær i EFTA.

## Litteratur
Hassanal Bolkiah

**Hassanal Bolkiah Muizzaddin Waddaulah** (født 1946) er den regjerende sultan av Brunei. I tillegg til å være sultan er han også statsminister, finansminister og forsvarsminister.

Han ble sultan 5. oktober 1967 da faren, sultan Omar Ali Saifuddien III, abdiserte frivillig. Han ble kronet 1. august 1968.

Han er en av verdens rikeste menn, og er kjent for sin store samling av sportsbiler. Bolkiah har utpekt sin fødselsdag den 15. juli som landets nasjonaldag.

## Bilsamlingen
Sultanen eier over 7 000 biler verdt over 5 milliarder dollar.
Den 20. juni 2009 rapporterte *[[Daily Mirror]]* at sultanen hadde 604 Rolls-Royceer, 574 Mercedes-Benzer, 452 Ferrarier, 382 Bentleyer, 209 BMWer, 179 Jaguarer, 134 Koenigsegger, 21 Lamborghinier, 11 Aston Martiner, og 1 SSC, som betyr Shelby SuperCar. 

Hans bror Jefri Bolkiah har hatt over 2 000 biler.

## Referanser


## Eksterne lenker
*
Birger Carlsen

**Birger Carlsen** (født 15. mai 1963) er en norsk jazzmusiker. Fra 2003 til 2011 har han vært direktør for Festspillene i Nord-Norge. 

Carlsen er utdannet ved jazzlinjen på Hochschule für Musik Köln med trombone som hovedinstrument. Han grunnla Storbandfestivalen i Sandvika og var fra  1993 til 2003 var han musikalsk leder for Sandvika Storband. I 1990 vant han Spellemannprisen som del av Oslo Groove Company. Han har også spilt i parodibandet Penthouse Playboys. Fra 1999 til 2003 var han direktør for Vestfold Festspillene, før han i 2003 flyttet til Harstad for å lede Festspillene i Nord-Norge. 

## Diskografi

## Referanser
Johann Gottfried Schadow

**Johann Gottfried Schadow** (1764–1850) var en prøyssisk grafiker og betydelig billedhugger innenfor den tyske klassisismen. 

Hans hovedverker er «Grabmal des Grafen von der Mark» (1790) og kvadrigaen på Brandenburger Tor (1793). Schadow regnes som grunnleggeren av Berliner Bildhauerschule, en kunstretning som innebar realistisk og naturalistisk portrett- og skulpturkunst og som i det 19. århundret vant tilslutning fra ca. 400 billedhuggere. Blant hans elever fantes Christian Friedrich Tieck og Christian Daniel Rauch.

Johann Gottfried Schadow fikk med Anna Augustine Devidels sønnene Rudolf Schadow og Friedrich Wilhelm von Schadow. I ekteskapet med Caroline Henriette Rosenstiel fikk han barna Richard Schadow, Felix Schadow (maler), Lida Schadow og Julius Schadow.

Schadow er gravlagt på Friedhof der Dorotheenstädtischen und Friedrichswerderschen Gemeinden i Berlin.

## Bildegalleri

Brandenburg Gate Quadriga at Night.jpg|Kvadrigaen på Brandenburger Tor i Berlin
Schadow Grabmal Alexander.jpg|*Grabmal des Grafen von der Mark* (Alte Nationalgalerie, Berlin)


## Referanser
Liste over fylkesordførere i Hordaland

Denne siden viser en liste over fylkesordførere og fylkesvaraordførere i Hordaland fylke.

*1Øyvind Halleraker (H) overtok som fylkesvaraordfører i perioden 1997-1999.
*2Torill Selsvold Nyborg (KrF) overtok som fylkesvaraordfører i perioden 2001-2003.

## Referanser
Lozi

**Lozi** (eget navn: ****) er et bantuspråk i nigorkongo-familien i sotho-tswana-gruppa i sone S (S.30), som snakkes av lozifolket, primært i det sørvestlige Zambia og omkringliggende land. Det er nærmest beslekta med nordsotho, tswana, kgalagari og sotho. Lozi og dets dialekter snakkes og forstås av rundt 6 % av Zambias befolkning.

## Referanser
Hai’an

**Hai'an** kan være:
*Fylket Hai'an i byprefekturet Nantong i provinsen Jiangsu i Folkerepublikken Kina;
*Storkommunen Hai'an i fylket Xuwen i byprovinsen Zhanjiang i provinsen Guangdong i Kina.
Chengbei

**Chengbei** kan være:
*Bydistriktet Chengbei i bydistriktet Xining i provinsen Qinghai i Folkerepublikken Kina; 
*Kommunen Chengbei i fylket Xuwen i byprovinsen Zhanjiang i provinsen Guangdong i Kina.
NM i halvmaraton 2009

**NM i halvmaraton 2009** var en del av NM i friidrett 2009, og ble arrangert som en del av Oslo Maraton, 27. september 2009.  

## Resultater
### Menn




### Kvinner




## Kilder
* Resultater, menn 
* Resultater, kvinner
Tomas Riad

**Tomas Staffan Riad** (født 1959) er en svensk professor og medlem av Svenska Akademien hvor han innehar stol nr. 6.

Riad er professor ved *institutionen för nordiska språk* ved Stockholms universitet. Han har også vært tilknyttet Stanford University og universitetet i Vilnius.

## Referanser
Gry Egenes

**Gry Egenes** (født 23. juni 1961) er en norsk journalist. Hun er featureredaktør i Dagens Næringsliv. 

Egenes er utdannet diplomøkonom fra Handelshøyskolen BI og har dessuten italiensk mellomfag. Etter å ha jobbet i nærradio begynte hun som sommervikar i Dagens Næringsliv i 1986. Hun ble fast ansatt i 1989. Hun jobbet noen år som redigerer, vaktsjef,  journalist i finansavdelingen og med *Etter Børs* og i DN Magasinet, før hun i 1996 ble featureredaktør. I 1996 ble hun kåret til årets kvinnelige medieleder. 

## Referanser


## Eksterne lenker
* Hederspris til DN-redaktør (15. juni 2021)
* Artikler i dn.no som nevner Gry Egernes
Carl Heinrich Biber

**Carl Heinrich Biber von Bibern** (1681–1749) var en fiolinist og komponist fra seinbarokken.

## Liv
Carl Heinrich Biber var nummer åtte av Heinrich Ignaz Biber og Maria Weiss' elleve barn. Musikkundervisning fikk han blant annet av sin far. I 1704 foretok Biber en kunstreise til Venezia og Roma, som begge var viktige musikksentra på den tiden. Etter han kom tilbake ble han ansatt som fiolinist og kammertjener, fra 1714 var han visekapellmester ved hoffet i Salzburg.

I 1746 ble han adlet med tittelen *Truchsess* og kunne legge * von Bibern* til etternavnet. Biber ble den avdøde hoffkapellmester Matthias Sigismund Biechtelers etterfølger i 1743, og ble dermed Leopold Mozarts overordnede. Biber hørte til den generasjon komponister som gjennomførte stilskiftet fra det gamle senbarokke stilidealet til den nye rokokkoen.

Kajetan Biber, sannsynligvs en sønn av Carl Heinrich Biber, var fiolinist ved hoffet i Salzburg fra 1756 og ble i Salzburgs hoffkalender fra 1787 oppført som fiolinist og kammertjener.

## Verk
Bibers verk oppbevares i Salzburgs domarkiv, og omfatter 20 messer, 17 litanier og vespere, 14 offertorier, 3 magnificats, 3 te deum, 8 regina coeli, 3 miserere og andre liturgiske verk. Bibers eneste kjente instrumentalverk er hans 31 kirkesonater; de fleste er strykesonater med orgelledsagelse (hvorav en med violino piccolo), i blant forekommer messing- eller treblåsere. Biber var en produktiv komponist, men verkene hans holder ikke samme kvalitetsnivå som komposisjonene til hans geniale far.

## Eksterne lenker
* 

## Referanser
Christianssands Tidende

***Christianssands Tidende*** var en konservativ dagsavis i Kristiansand. Den ble grunnlagt i 1883, nedlagt i 1973, og innlemmet i *Mandals Avis* i 1956, men ble selv fusjonert inn i Sørlandske Tidende i Arendal i 1973. Avisen endret da navn til Sørlandske Tidende. Den ble innstilt to år etter. Siste nummer kom ut 4. oktober 1975.

## Referanser


## Eksterne lenker
* Arkiv etter Christianssands Tidende hos Statsarkivet i Kristiansand
Jakob Adlung

**Jakob Adlung** (1699–1762) var en tysk organist, musikkskribent og instrumentbygger.

## Liv
Adlung  var sønn av en organist og pedell (*Schuldiener*) i Bindersleben ved Erfurt. Han fikk sin musikk- og allmennutdanning i Erfurt og studerte fra 1723 filologi og teologi  i Jena. Han vendte tilbake til Erfurt som magister og fikk en organistpost ved byens *Predigerkirche* i tillegg til at han drev med klaverbygging. Fra 1741 underviste han dessuten ved Universität Erfurt og fra 1755 var han medlem av Erfurts vitenskapsakademi.    

Det finnes ingen kjente komposisjoner etter Jakob Adlung. Han er musikkhistorisk interessant fordi skriftene hans gir mye innsikt Bachtidas estetikk og musikkpraksis. Orgel-encyclopedien *Musica mechanica organoedi* (1726) er en av de viktigste kildene til barokkens orgelbyggekunst. 

## Verk
* *Anleitung zu der musikalischen Gelahrtheit.* Erfurt 1758, Leipzig 1783 (Ndr. Kassel 1953)
* *Musikalisches Siebengestirn, das ist, sieben zur edlen Tonkunst gehörige Fragen.* Berlin 1768
* *Musica Mechanica Organoedi. Das ist: Gründlicher Unterricht von der Struktur, Gebrauch und Erhaltung, etc. der Orgeln, Clavicymbel, Clavichordien und anderer Instrumente, in so fern einem Organisten von solchen Sachen etwas zu wissen nöthig ist.* 2 Tle. Berlin 1768 (Ndr. Kassel 1931)

## Kilder
* 
* 

## Referanser


## Eksterne lenker

* 
*
Thorbjørn Gjølstad

**Thorbjørn Gjølstad** (født 29. september 1942, død 26. mai 2015) var ekspedisjonssjef i Skattelovavdelingen i Finansdepartementet.

Gjølstad var utdannet cand.jur. fra Universitetet i Oslo i 1968 hvor han siste år var vitenskapelig assistent ved Institutt for statsrett og folkerett.

Gjølstad var fra 1968 saksbehandler og fra 1973 kontorsjef ved Riksskattestyret. Fra 1979 til 1987 var han statsadvokat ved Riksadvokatembetet. Han var direktør i Skattedirektoratet en kort periode fra 1987-1988, før han i ble utnevnt til leder (ekspedisjonssjef) av Skattelovavdelingen.

Han var gift med høyesterettsdommer Liv Gjølstad.

Gjølstad var ridder av 1. klasse av St. Olavs Orden

## Referanser


## Litteratur

## Eksterne lenker
* Thorbjørn Gjølstad: Skattens betydning for bygging og utvikling av et moderne samfunn - et historisk tilbakeblikk 02.03.2007
* Dokumentsøk etter Thorbjørn Gjølstad i regjeringen.no
* Aftenposten, 1. juni 2015: Nekrolog: Thorbjørn Gjølstad
Gejiu

**Gejiu** (kinesisk: 个旧; pinyin: *Gèjiù*) er et byfylke i prefekturet Honghe i provinsen Yunnan i Folkerepublikken Kina. Det ligger langsmed grensen mot Vietnam.

Befolkningen var på  innbyggere i 1999.

## Kulturminner
Jernbanestasjonen i Jijie (*Jijie huochezhan*, 鸡街火车站), som ligger på Jijie-Gejiu-linjen, ble i 2006 oppført på Folkerepublikken Kinas liste over kulturminner.

## Administrative enheter
Det består av et subdistrikt, syv storkommuner og to kommuner:

*Subdistriktet Chengqu 城区街道

*Storkommunen Xicheng 锡城镇
*Storkommunen Shadian 沙甸镇
*Storkommunen Jijie 鸡街镇
*Storkommunen Datun 大屯镇
*Storkommunen Laochang 老厂镇
*Storkommunen Kafang 卡房镇
*Storkommunen Wanhao 蔓耗镇

*Kommunen Gusha 贾沙乡 
*Kommunen Baohe 保和乡

## Referanser


## Eksterne lenker

* Lokalregjeringens hjemmesider  
* Artikkel i "China Today"
Mawtini

**Mawtini** (arabisk: موطني‎) (norsk: «Mitt hjemland») er et populært dikt skrevet av den berømte palestinske dikteren Ibrahim Touqan (arabisk: إبراهيم طوقان‎) rundt 1934 i Palestina. Det ble de facto nasjonalsang for Palestina og Irak. Den er også anerkjent som en viktig sang for å vise støtte for Palestina i Syria og Algerie. Musikken ble komponert av Muhammad Fuliefil (arabisk: محمد فليفل‎). Den har i årenes løp blitt svært populær i hele den arabiske verden. 

Mawtini var nasjonalsang i Irak frem til Saddam Hussein innførte Ardh Alforatain, knyttet til hans Baath-regime, som nasjonalsang i 1981. Etter Saddam Husseins fall i 2003 ble Mawtini gjeninført som nasjonalsang. 

## Teksten

## Eksterne lenker
* Ilham al Madfai  – Gratis nedlasting av den irakiske sangeren Ilham al Madfais versjon av Mawtini.
* Original fremføring av Mawtini 
* Mawtini sunget av algersk ungdom
Jan Beitohaugen Granli

**Jan Beitohaugen Granli** (født 12. oktober 1979) er en norsk hardingfelespiller. 

Han er oppvokst i Rogne i Øystre Slidre. Han har vært i lære hos Tore Bolstad, Magnus Daleng, Harald Røyne og Olav Jørgen Hegge. Han har studert ved Høgskolen i Telemark og Spelemannsskolen ved Ole Bull Akademiet. Han har spilt i Øystre Slidre spel- og dansarlag. Han mottok i 2005 Øivind Berghs minnepris. Han har vunnet A-klassen i Landskappleiken i 2002, 2004, 2006, 2007, 2009 og 2017 og vant kongepokal i 2004. Han er fem ganger vinner av Fanitulltevlinga under Den norske Folkemusikkveka på Ål.

## Diskografi

## Referanser
KERS

**KERS** (fra engelsk *kinetic energy recovery system* – «kinetisk engergigjenvinningssystem») er et system for regenerativ bremsing som blant annet benyttes innen motorsportsgrenen Formel 1.
Systemet fungerer ved at bremseenergien, som vanligvis går tapt i form av varme, blir samlet opp for senere å kunne benyttes som en ekstra kraftreserve ved akselerasjon, for eksempel i forbindelse med forbikjøringer. I 2011 er denne kraftreserven begrenset til maks 60 kW (81 hestekrefter) og kan benyttes i 6,6 sekunder per runde. De fleste F1-lagene benytter elektriske KERS-systemer, hvor energien samles i et batteri eller en kondensator.

KERS ble først introdusert i -sesongen, men det ble da bare brukt av fire lag: Scuderia Ferrari, Renault F1, BMW Sauber og McLaren. I løpet av sesongen sluttet også Renault og BMW å bruke systemet. Selv om KERS fremdeles var lov å bruke i F1 i -sesongen var alle lagene enige om ikke å bruke det. Til -sesongen kom regelendringer som økte minimumsvekta for bil og fører med 20&nbsp;kg til 640&nbsp;kg. Ulempene ved å ha et KERS-system ble dermed redusert og KERS ble igjen brukt fra 2011. Systemet er imidlertid fremdeles valgfritt, og i -sesongen har tre av tolv lag (Lotus Racing, Virgin Racing og HRT F1) valgt å ikke bruke KERS. 

Fra 2014-sesongen vil kapasiteten til KERS øke fra 60&nbsp;kW til 120&nbsp;kW. Dette gjøres for å balansere overgangen fra 2,4 liters V8-motorer til 1,6 liters V6-motorer.
 
## Referanser
Richard Aarø

**Richard Aarø** (født 1967) er forlagssjef i Tiden Norsk Forlag.

Aarø studerte litteraturvitenskap ved Universitetet i Bergen i begynnelsen av 1990-årene, samtidig som han var redaktør i studentavisa Studvest. Han har jobbet i redaksjonen i tidsskriftet Vagant og Bok og samfunn. Fra 2000 til 2002 var han redaktør for De norske nettbokhandlenes nettbokhandel (nå Bokkilden.no). Deretter ble han markedsskjef og fra 2004 forlagssjef i Tiden Norsk Forlag.

## Litteratur
Ctenopoma

se teksten

***Ctenopoma*** er en gruppe labyrintfisker i familien klatreguramier.

Alle labyrintfisker har et organ kalt «labyrinten» som de kan bruke til å ta opp oksygen fra luften.
Klatreguramiene er kjent for å kunne klatre ut av vannet, støtte seg på gjellelokkene, og ta seg fram over land ved hjelp av finnene.

Den minste arten i slekten *Ctenopoma* blir bare 4 cm lang, mens den største blir opptil 25 cm. De fleste blir 10-15 cm lange.

Leopardbuskfisken er blant artene som har en viss utbredelse i akvaristikken.

## Arter
* Leopardbuskfisk (*Ctenopoma acutirostre*) Pellegrin, 1899
* *[[Ctenopoma argentoventer]]* (Ahl, 1922)
* *[[Ctenopoma ashbysmithi]]* Banister & Bailey, 1979
* *[[Ctenopoma gabonense]]* Günther, 1896
* *[[Ctenopoma garuanum]]* (Ahl, 1927)
* *[[Ctenopoma houyi]]* (Ahl, 1927)
* *[[Ctenopoma kingsleyae]]* Günther, 1896	 
* *[[Ctenopoma maculatum]]* Thominot, 1886
* *[[Ctenopoma multispine]]* Peters, 1844
* *[[Ctenopoma muriei]]* (Boulenger, 1906)
* *[[Ctenopoma nebulosum]]* Norris & Teugels, 1990
* *[[Ctenopoma nigropannosum]]* Reichenow, 1875
* *[[Ctenopoma ocellatum]]* Pellegrin, 1899
* *[[Ctenopoma pellegrini]]* (Boulenger, 1902)
* *[[Ctenopoma petherici]]* Günther, 1864
* *[[Ctenopoma riggenbachi]]* (Ahl, 1927)	 
* *[[Ctenopoma togoensis]]* (Ahl, 1928)
* *[[Ctenopoma weeksii]]* Boulenger, 1896

## Referanser


## Eksterne lenker
*
Wolfgang Sawallisch

**Wolfgang Sawallisch** (født 26. august 1923 i München, død 22. februar 2013) var en tysk dirigent og pianist.

Sawallisch er særlig kjent for sine tolkninger av Richard Strauss og Anton Bruckner.

Sawallisch døde den 22. februar 2013 i en alder av 89 år.

## Referanser


## Eksterne lenker
* 
*
Haustdalen

**Haustdalen** er en dal som ligger vest i Alvdal kommune i Innlandet. Den ligger rundt 15 kilometer fra Alvdal sentrum, sør for fjellet Kvitvola.

Sentralt i dalen ligger Haustsjøen som er cirka to kilometer lang med et par små øyer. Videre grenser Haustdalen til Sølndalen som ligger nærmere grensen mot Dovre. Haustdalen inneholder seterdrift fra mange generasjoner tilbake og også forskjellige hyttegrender, med blant annet tangen, midtsetra, langsetra, gammelsetra. Dalen er først og fremst kjent som et turområde for friluftsmennesker både på sommeren og vinteren. Fra februar til april blir det kjørt opp langrennsløyper her. 

Haustdalen arrangerer hvert år Haustdalsdagene. Her er det omvisning av tradisjonsrik seterdrift, leker for barna og en gåtur til Kvitvola, den høyeste fjelltoppen på Haustdalen.

## Referanser